ddrg/super_eurlex huggingface dataset:
95/120/EY: Neuvoston päätös, tehty 3 päivänä huhtikuuta 1995, kahden jäsenen nimeämisestä alueiden komiteaan



Virallinen lehti nro L 082 , 12/04/1995 s. 0024 - 0024



NEUVOSTON PÄÄTÖS, tehty 3 päivänä huhtikuuta 1995, kahden jäsenen nimeämisestä alueiden komiteaan (95/120/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 A artiklan, ottaa huomioon 26 päivänä tammikuuta 1994 tehdyn neuvoston päätöksen jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi (1), sekä katsoo, että täyttämättä on yksi alueiden komitean jäsenen paikka sekä yksi varajäsenen paikka tohtori Marco Formentinin ja tohtori Raimondo Fassan kummankin erottua tehtävistään, mikä annettiin neuvostolle tiedoksi edellisen osalta 8 päivänä kesäkuuta 1994 ja jälkimmäisen osalta 13 päivänä heinäkuuta 1994, ja ottaa huomioon Italian hallituksen esityksen, ON PÄÄTTÄNYT SEURAAVAA: Ainoa artikla Tohtori Rodolfo Jannaconne Pazzi nimetään jäseneksi alueiden komiteaan tohtori Marco Formentinin tilalle ja tohtori Sergio Merusi nimetään alueiden komiteaan varajäseneksi tohtori Raimondo Fassan tilalle eronneiden jäsenten jäljellä olevan toimikauden loppuun eli 25 päivään tammikuuta 1998 saakka. Tehty Luxemburgissa 3 päivänä huhtikuuta 1995. Neuvoston puolesta J. TOUBON Puheenjohtaja (1) EYVL N:o L 31, 4.2.1994, s. 29
95/122/EY: Neuvoston päätös, tehty 3 päivänä huhtikuuta 1995, kahden jäsenen nimeämisestä alueiden komiteaan



Virallinen lehti nro L 082 , 12/04/1995 s. 0026 - 0026



NEUVOSTON PÄÄTÖS, tehty 3 päivänä huhtikuuta 1995, kahden jäsenen nimeämisestä alueiden komiteaan (95/122/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon 26 päivänä tammikuuta 1994 tehdyn neuvoston päätöksen jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi (1), sekä katsoo, että täyttämättä on kaksi alueiden komitean jäsenen paikkaa Florian Gersterin ja Jürgen Gramken kummankin erottua tehtävistään, mikä on annettu neuvostolle tiedoksi edellisen osalta 13 päivänä tammikuuta 1995 ja jälkimmäisen osalta 13 päivänä helmikuuta 1995, ja ottaa huomioon Saksan hallituksen esityksen, ON PÄÄTTÄNYT SEURAAVAA: Ainoa artikla Tohtori Karl-Heinz Klär ja tohtori Rembert Behrendt nimetään jäseniksi alueiden komiteaan Florian Gersterin ja Jürgen Gramken tilalle kumpikin eroavien jäsenten jäljellä olevan toimikauden loppuun eli 25 päivään tammikuuta 1998 saakka. Tehty Luxemburgissa 3 päivänä huhtikuuta 1995. Neuvoston puolesta J. TOUBON Puheenjohtaja (1) EYVL N:o L 31, 4.2.1994, s. 29
95/145/EY, EHTY: Neuvoston ja komission päätös, tehty 10 päivänä huhtikuuta 1995, Euroopan yhteisöjen ja Amerikan yhdysvaltojen hallituksen välisen niiden kilpailusääntöjen soveltamista koskevan sopimuksen tekemisestä



Virallinen lehti nro L 095 , 27/04/1995 s. 0045 - 0046



NEUVOSTON JA KOMISSION PÄÄTÖS, tehty 10 päivänä huhtikuuta 1995, Euroopan yhteisöjen ja Amerikan yhdysvaltojen hallituksen välisen niiden kilpailusääntöjen soveltamista koskevan sopimuksen tekemisestä (95/145/EY, EHTY) EUROPAAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 87 ja 235 artiklan yhdessä sen 228 artiklan 3 kohdan ensimmäisen alakohdan kanssa, ottavat huomioon Euroopan hiili- ja teräsyhteisön perustamissopimuksen ja erityisesti sen 65 ja 66 artiklan, ottavat huomioon komission ehdotuksen, ottavat huomioon Euroopan parlamentin lausunnon (1), sekä katsovat, että vetoaminen Euroopan yhteisön perustamissopimuksen 235 artiklaan on välttämätöntä, koska sopimuksen tekstiin on sisällytetty sulautumiset ja ostot, jotka kuuluvat pääasiallisesti tähän artiklaan perustuvan yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 (2) soveltamisalaan, koska kilpailuun liittyvien ongelmien kansainvälinen ulottuvuus on yhä merkittävämpi, on tärkeää lujittaa kansainvälistä yhteistyötä tällä alalla, tätä varten komissio on neuvotellut Amerikan yhdysvaltojen hallituksen kanssa Euroopan yhteisöjen ja Amerikan yhdysvaltojen kilpailusääntöjen soveltamista koskevasta sopimuksesta, ja tämä Euroopan yhteisöjen ja Amerikan yhdysvaltojen hallituksen sopimus mukaan lukien tulkintaa koskeva kirjeenvaihto olisi hyväksyttävä, OVAT PÄÄTTÄNEET SEURAAVAA: 1 artikla Hyväksytään Euroopan yhteisön ja Euroopan hiili- ja teräsyhteisön puolesta sopimus Euroopan yhteisöjen ja Amerikan yhdysvaltojen hallituksen välillä niiden kilpailusääntöjen soveltamisesta mukaan lukien tulkintaa koskeva kirjeenvaihto. Sopimuksen teksti ja tulkintaa koskeva kirjeenvaihto englanninkielisinä ovat tämän päätöksen liitteenä. 2 artikla Sopimusta sovelletaan 23 päivästä syyskuuta 1991. 3 artikla Neuvoston puheenjohtaja valtuutetaan nimeämään henkilö tai henkilöt, joka/jotka on valtuutettu tekemään ilmoitus sopimuksen tekemisestä Euroopan yhteisön puolesta Amerikan yhdysvaltojen hallitukselle sekä allekirjoittamaan tulkintaa koskeva kirjeenvaihto. Komissio nimeää henkilön tai henkilöt, joka/jotka on valtuutettu tekemään ilmoitus sopimuksen tekemisestä Euroopan hiili- ja teräsyhteisön puolesta Amerikan yhdysvaltojen hallitukselle sekä allekirjoittamaan tulkintaa koskeva kirjeenvaihto. Tehty Luxemburgissa 10 päivänä huhtikuuta 1995. Neuvoston puolesta J. PUECH Puheenjohtaja Komission puolesta J. SANTER Puheenjohtaja (1) Lausunto annettu 20 päivänä tammikuuta 1995 (EYVL N:o C 43, 20.2.1995) ja 17 päivänä maaliskuuta 1995 (EYVL N:o C 89, 10.4.1995) (2) EYVL N:o L 395, 30.12.1989, s. 1 (oikaistu teksti: EYVL N:o 257, 21.9.1990, s. 13)
95/155/EY: Neuvoston päätös, tehty 10 päivänä huhtikuuta 1995, 9 päivänä joulukuuta 1988 parafoidun kahdenvälisen tekstiilituotteiden kauppaa koskevan MFA-sopimuksen, sellaisena kuin se on laajennettuna ja muutettuna 8 päivänä joulukuuta 1992 parafoidulla kirjeenvaihdolla, soveltamisalaan kuulumattomien tekstiilituotteiden kaupasta tehdyn Euroopan yhteisön ja Kiinan kansantasavallan kahdenvälisen sopimuksen väliaikaisesta soveltamisesta



Virallinen lehti nro L 104 , 06/05/1995 s. 0001 - 0001



NEUVOSTON PÄÄTÖS, tehty 10 päivänä huhtikuuta 1995, 9 päivänä joulukuuta 1988 parafoidun kahdenvälisen tekstiilituotteiden kauppaa koskevan MFA-sopimuksen, sellaisena kuin se on laajennettuna ja muutettuna 8 päivänä joulukuuta 1992 parafoidulla kirjeenvaihdolla, soveltamisalaan kuulumattomien tekstiilituotteiden kaupasta tehdyn Euroopan yhteisön ja Kiinan kansantasavallan kahdenvälisen sopimuksen väliaikaisesta soveltamisesta (95/155/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta kahdenvälisen sopimuksen 9 päivänä joulukuuta 1988 parafoidun kahdenvälisen tekstiilituotteiden kauppaa koskevan MFA-sopimuksen, sellaisena kuin se on laajennettuna ja muutettuna 8 päivänä joulukuuta 1992 parafoidulla kirjeenvaihdolla, soveltamisalaan kuulumattomien tekstiilituotteiden kaupasta Kiinan kansantasavallan kanssa, ja kyseistä kahdenvälistä sopimusta olisi sovellettava väliaikaisesti 1 päivästä tammikuuta 1995 alkaen, kunnes sen tekemisen edellyttämät menettelyt on saatettu päätökseen, edellyttäen, että Kiinan kansantasavalta soveltaa sopimusta vastavuoroisesti, ON PÄÄTTÄNYT SEURAAVAA: Ainoa artikla Euroopan yhteisön ja Kiinan kansantasavallan kahdenvälistä sopimusta 9 päivänä joulukuuta 1988 parafoidun kahdenvälisen tekstiilituotteiden kauppaa koskevan MFA-sopimuksen, sellaisena kuin se on laajennettuna ja muutettuna 8 päivänä joulukuuta 1992 parafoidulla kirjeenvaihdolla, soveltamisalaan kuulumattomien tekstiilituotteiden kaupasta sovelletaan väliaikaisesti 1 päivästä tammikuuta 1995 kunnes se muodollisesti vahvistetaan, edellyttäen, että Kiinan kansantasavalta soveltaa kyseistä sopimusta vastavuoroisesti. Sopimuksen teksti on tämän päätöksen liitteenä. Tehty Luxemburgissa 10 päivänä huhtikuuta 1995. Neuvoston puolesta A. JUPPÉ Puheenjohtaja
95/116/EY: Komission päätös, tehty 24 päivänä maaliskuuta 1995, tiettyjen sitovien tariffitietojen voimassaolosta (Ainoastaan saksankielinen teksti on todistusvoimainen)



Virallinen lehti nro L 080 , 08/04/1995 s. 0048 - 0049



KOMISSION PÄÄTÖS, tehty 24 päivänä maaliskuuta 1995, tiettyjen sitovien tariffitietojen voimassaolosta (Ainoastaan saksankielinen teksti on todistusvoimainen) (95/116/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 12 artiklan 5 kohdan c alakohdan ja 249 artiklan 4 kohdan, ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 3524/94 (3), ja erityisesti sen 9 artiklan, sekä katsoo, että sitovien tariffitietojen, joihin viitataan tämän päätöksen liitteessä, ollessa ristiriidassa muiden sitovien tariffitietojen kanssa ja kun sen tariffiluokittelut ovat ristiriidassa yhdistetyn tullinimikkeistön yleisten tulkintasäännösten kanssa, jotka on vahvistettu tariffi- ja tilastonimikkeistä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (4) liitteessä I olevassa I osassa I.A osastossa, sellaisena kuin se on viimeksi muutettuna komission asetuksella (EY) N:o 3115/94 (5), mainittujen sitovien tariffitietojen ei tulisi olla enää voimassa ja sen vuoksi asianomaisten tulliviranomaisten olisi kumottava edellä mainitut ristiriitaiset sitovat tariffitiedot niin pian kuin mahdollista ja ilmoitettava asiasta komissiolle, haltija voi tarvittaessa asetuksen (ETY) N:o 2454/93 14 artiklan 1 kohdan mukaan tietyn määräajan kuluessa vedota sitovaan tariffitietoon, joka on lakannut olemasta voimassa, ja tullikoodeksikomitean tariffi- ja tilastonimikkeistöosasto ei ole antanut lausuntoaan puheenjohtajansa asettamassa määräajassa, ON TEHNYT TÄMÄN PÄÄTÖKSEN: 1 artikla Liitteen taulukon sarakkeessa 1 viitatut sitovat tullitariffitiedot, jotka ovat sarakkeessa 2 mainittujen tulliviranomaisten antamat ja joiden tariffiluokittelut ovat sarakkeessa 3, on kumottava mahdollisimman pian ja viimeistään kahdentenakymmenentenäensimmäisenä päivänä sen jälkeen, kun tämä päätös on julkaistu Euroopan yhteisöjen virallisessa lehdessä. 2 artikla Tämä päätös on osoitettu Saksan liittotasavallalle. Tehty Brysselissä 24 päivänä maaliskuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 346, 31.12.1994, s. 1 (4) EYVL N:o L 256, 7.9.1987, s. 1 (5) EYVL N:o L 345, 31.12.1994, s. 1 LIITE >TAULUKON PAIKKA>
95/119/EY: Komission päätös, tehty 7 päivänä huhtikuuta 1995, tietyistä Japanista peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 080 , 08/04/1995 s. 0056 - 0056



KOMISSION PÄÄTÖS, tehty 7 päivänä huhtikuuta 1995, tietyistä Japanista peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (95/119/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan, sekä katsoo, että komissio on lähettänyt asiantuntijoitaan Japaniin tarkastamaan yhteisöön Japanista tuotavien kalastustuotteiden tuotanto- ja jalostusolosuhteita; kyseisten asiantuntijoiden tekemien havaintojen mukaan Japanin viranomaisten virallisesti antamia takeita ei ole noudatettu ja kalastustuotteiden tuotanto- ja varastointiolosuhteissa on vakavia hygieniaa ja valvontaa koskevia puutteita, joista saattaa aiheutua vaaraa kansanterveyden suojelulle, komission päätöksessä 94/206/EY (2) kielletään Japanista peräisin olevien jäädytettyjen tai jalostettujen simpukka- ja merikotiloerien, lukuun ottamatta kampasimpukoita ja muita Pectinidae-lajiin kuuluvia, tuonti, on tärkeää keskeyttää kaikkien Japanista peräisin olevien kalastustuotteiden tuonti siihen asti kunnes tuotannon valvontaa ja hygieniaa koskevia edellytyksiä on parannettu, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä kaikkien Japanista peräisin olevien kalastustuote-erien tuonti. 2 artikla Kumotaan päätös 94/206/EY. 3 artikla Jäsenvaltioiden on muutettava toimenpiteet, joita ne soveltavat tuontiin, niiden saattamiseksi tämän päätöksen mukaisiksi. Niiden on ilmoitettava tästä komissiolle. 4 artikla Tämä päätös on osoitettu kaikille jäsenvaltioille. Tehty Brysselissä 7 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 99, 19.4.1994, s. 44
95/171/EY: Komission päätös, tehty 18 päivänä toukokuuta 1995, tietyistä Zairesta peräisin tai lähtöisin oleviin apinoihin liittyvistä suojatoimenpiteistä (ETA:n kannalta merkityksellinen teksti)



Virallinen lehti nro L 112 , 19/05/1995 s. 0030 - 0030



KOMISSION PÄÄTÖS, tehty 18 päivänä toukokuuta 1995, tietyistä Zairesta peräisin tai lähtöisin oleviin apinoihin liittyvistä suojatoimenpiteistä (ETA:n kannalta merkityksellinen teksti) (95/171/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan 1 kohdan, sekä katsoo, että Zairessa on ilmennyt Ebola-virustartuntoja, kyseisen taudin ilmeneminen on vakava vaara; yhteisön tasolla on nopeasti toteutettava Zairesta peräisin tai lähtöisin oleviin apinoihin (simiae ja prosimiae) liittyviä suojatoimenpiteitä, on syytä keskeyttää Zairesta peräisin tai lähtöisin olevien apinoiden (simiae ja prosimiae) tuonti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Zairesta peräisin tai lähtöisin olevien apinoiden (simiae ja prosimiae) tuonti. 2 artikla Jäsenvaltioiden on muutettava Zairen osalta soveltamansa toimenpiteet niiden saattamiseksi tämän päätöksen mukaisiksi. Niiden on ilmoitettava tästä komissiolle. 3 artikla Tätä päätöstä sovelletaan 31 päivään heinäkuuta 1995. 4 artikla Tämä päätös on osoitettu kaikille jäsenvaltioille. Tehty Brysselissä 18 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56
95/164/EY: Komission päätös, tehty 28 päivänä huhtikuuta 1995, Chilestä peräisin olevien kalastustuotteiden tuontia koskevista erityisvaatimuksista tehdyn päätöksen 93/436/ETY muuttamisesta (ETA:n kannalta merkityksellinen teksti)



Virallinen lehti nro L 108 , 13/05/1995 s. 0074 - 0083



KOMISSION PÄÄTÖS, tehty 28 päivänä huhtikuuta 1995, Chilestä peräisin olevien kalastustuotteiden tuontia koskevista erityisvaatimuksista tehdyn päätöksen 93/436/ETY muuttamisesta (ETA:n kannalta merkityksellinen teksti) (95/164/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että luettelo Chilen hyväksymistä laitoksista ja uivista jalostamoista, jotka saavat tuoda kalastustuotteita yhteisöön, on vahvistettu komission päätöksellä 93/436/ETY (2), sellaisena kuin se on viimeksi muutettuna päätöksellä 94/675/EY (3); kyseistä luetteloa saa muuttaa, jos Chilen toimivaltainen viranomainen toimittaa uuden luettelon, Chilen toimivaltainen viranomainen on ehdottanut laitosten väliaikaista hyväksymistä direktiviin 91/493/ETY 6 artiklassa ja komission päätöksessä 94/356/EY (4) tarkoitettujen tarkastusten käyttöönottamista varten; Chilen toimivaltaisen viranomaisen antamat takeet osoittavat, että näiden tarkastusten käyttöönottaminen sujuu moitteettomasti, mutta että on tarpeen pidentää 31 päivään joulukuuta 1995 niiden täydelliselle käyttöönottamiselle asetettua määräaikaa, Chilen toimivaltainen viranomainen on toimittanut uuden luettelon, johon on lisätty 8 laitosta ja 1 uiva jalostamo ja josta on poistettu 1 laitos ja 7 uivaa jalostamoa ja jossa on muutettu 1 laitoksen tietoja, tämän vuoksi on tarpeen muuttaa hyväksyttyjen laitosten ja uivien jalostamojen luetteloa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/436/ETY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 202, 12.8.1993, s. 31 (3) EYVL N:o L 268, 19.10.1994, s. 22 (4) EYVL N:o L 156, 23.6.1994, s. 50 LIITE "LIITE B HYVÄKSYTTYJEN LAITOSTEN JA UIVIEN JALOSTAMOJEN LUETTELO >TAULUKON PAIKKA> >TAULUKON PAIKKA>
95/162/EY: Komission päätös, tehty 20 päivänä huhtikuuta 1995, niiden yksiköiden luettelon ajantasalle saattamisesta, jota tarkoitetaan runkoverkkojen kautta tapahtuvasta sähkönsiirrosta annetussa neuvoston direktiivissä 90/547/ETY



Virallinen lehti nro L 107 , 12/05/1995 s. 0053 - 0054



KOMISSION PÄÄTÖS, tehty 20 päivänä huhtikuuta 1995, niiden yksiköiden luettelon ajantasalle saattamisesta, jota tarkoitetaan runkoverkkojen kautta tapahtuvasta sähkönsiirrosta annetussa neuvoston direktiivissä 90/547/ETY (95/162/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon runkoverkkojen kautta tapahtuvasta sähkönsiirrosta 29 päivänä lokakuuta 1990 annetun neuvoston direktiivin 90/547/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 2 artiklan 2 kohdan, on kuullut asianomaista jäsenvaltiota, sekä katsoo, että jäsenvaltioissa olevat sähkönsiirron suurjännitteiset runkoverkot ja näistä vastaavat yksiköt luetellaan direktiivin 90/547/ETY liitteessä, ja yksiköt, joiden käytettävissä on suurjänniteverkko, olisi lisättävä luetteloon; sen vuoksi tätä luetteloa olisi mukautettava ja lisättävä siihen Italian osalta yksiköt Edison Termoelettrica ja Edison, ON TEHNYT TÄMÄN PÄÄTÖKSEN: 1 artikla Korvataan runkoverkkojen kautta tapahtuvasta sähkönsiirrosta annetun direktiivin 90/547/ETY liite tämän päätöksen liitteellä. 2 artikla Italian on saatettava tarvittavat lait, asetukset ja hallinnolliset määräykset voimaan viimeistään 30 päivänä kesäkuuta 1995. Italian on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä huhtikuuta 1995. Komission puolesta Christos PAPOUTSIS Komission jäsen (1) EYVL N:o L 313, 13.11.1990, s. 30 LIITE "LIITE Luettelo tässä direktiivissä tarkoitetuista yksiköistä ja runkoverkoista yhteisössä >TAULUKON PAIKKA>
95/163/EY: Komission päätös, tehty 11 päivänä toukokuuta 1995, tietyistä Australiasta lähtöisin oleviin hevoseläimiin liittyvistä suojatoimenpiteistä (ETA:n kannalta merkityksellinen teksti)



Virallinen lehti nro L 107 , 12/05/1995 s. 0055 - 0055



KOMISSION PÄÄTÖS, tehty 11 päivänä toukokuuta 1995, tietyistä Australiasta lähtöisin oleviin hevoseläimiin liittyvistä suojatoimenpiteistä (ETA:n kannalta merkityksellinen teksti) (95/163/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan 1 kohdan, sekä katsoo, että Australian Badu-saarella (Mulgrave Island - Torres Strait - Queensland) on ilmennyt japanilainen B-enkefaliitti -tapauksia, kyseisen taudin ilmeneminen Australiassa saattaa aiheuttaa vakavan vaaran yhteisön hevoseläimille; Australiasta lähtöisin olevien hevoseläinten osalta on yhteisön tasolla nopeasti toteutettava suojatoimenpiteitä, on syytä säätää Australian Queenslandin osavaltiosta lähtöisin olevien rekisteröityjen hevosten tilapäistä maahantuontia ja hevoseläinten tuontia koskevista lisäehdoista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Australian Queenslandin osavaltiosta lähtöisin olevien rekisteröityjen hevosten tilapäisessä maahantuonnissa ja hevoseläinten tuonnissa on vaadittava Australian toimivaltaisen keskuseläinlääkintäviranomaisen allekirjoittama lisätodistus. 2. Edellä 1 kohdassa määrätyssä todistuksessa on vahvistettava, että hevoseläimet on rokotettu japanilaista B-enkefaliittia vastaan ...........(päivämäärä), kuuden viimeisen kuukauden aikana mutta kuitenkin yli 30 päivää ennen tuontia. 2 artikla Jäsenvaltioiden on muutettava Australian osalta soveltamansa toimenpiteet niiden saattamiseksi tämän päätöksen mukaisiksi. Niiden on ilmoitettava tästä komissiolle. 3 artikla Tätä päätöstä sovelletaan 31 päivään heinäkuuta 1995. 4 artikla Tämä päätös on osoitettu kaikille jäsenvaltioille. Tehty Brysselissä 11 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56